Diari Oficial de la Generalitat Valenciana


Sumari del DOGV 9590, del 08-05-2023 (2023/4854)

RESOLUCIÓ de 2 de maig de 2023, de la directora general de Personal Docent, de nomenament de la comissió de coordinació tècnica i de la comissió de selecció que han d'actuar en el procediment extraordinari d'estabilització, per concurs oposició, convocat per l'Ordre 72/2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9590

Data del DOGV
:   08-05-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/4854


Data del document
:   02-05-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * concurs administratiu

RESOLUCIÓ de 2 de maig de 2023, de la directora general de Personal Docent, de nomenament de la comissió de coordinació tècnica i de la comissió de selecció que han d'actuar en el procediment extraordinari d'estabilització, per concurs oposició, convocat per l'Ordre 72/2022.  
 [2023/4854]  
D'acord amb el que s'estableix en les bases 5.3 i 5.5 de l'Ordre 72/2022, de 26 de desembre, de la Conselleria d'Educació, Cultura i Esport (DOGV 9500, 29 de desembre) per la qual es convoca un procediment selectiu extraordinari d'estabilització per a l'ingrés, mitjançant concurs oposició, en els cossos de professors d'Ensenyament Secundari, professors especialistes en sectors singulars de Formació Professional, professors d'escoles oficials d'idiomes, catedràtics de Música i Arts Escèniques, professors de Música i Arts Escèniques i professors d'Arts Plàstiques i Disseny, aquesta Direcció General de Personal Docent ha resolt:  
  
Primer  
Nomenar les comissions de selecció que figuren en la relació que s'insereix com a annex I a aquesta resolució, que tindran les funcions que s'especifiquen en l'apartat 3 de la base 5 de l'ordre de convocatòria esmentada.  
  
Segon  
Nomenar la comissió de coordinació tècnica que figura en la relació que s'insereix com a annex II a aquesta resolució, les funcions de la qual són les de coordinar i assessorar l'actuació de les comissions de selecció i dels tribunals, cooperar amb la Direcció General de Personal Docent quant al desenvolupament del procediment selectiu i vetlar pel bon funcionament d'aquest, així com establir protocols d'actuació davant les incidències que puguen sorgir.  
  
Tercer  
Les persones membres d'aquests òrgans de selecció hauran d'abstindre's d'intervindre quan concórreguen en elles alguna de les circumstàncies previstes en l'article 23 de la Llei 40/2015, d'1 d'octubre, de règim jurídic del sector públic, o si hagueren fet tasques de preparació d'aspirants a proves selectives per als mateixos cossos docents i la mateixa especialitat en els cinc anys anteriors a la publicació d'aquesta convocatòria. La persona titular de la presidència sol·licitarà d'aquelles persones que integren la comissió de coordinació tècnica una declaració expressa de no trobar-se en les circumstàncies esmentades i notificarà a la Direcció General de Personal Docent les abstencions que tinguen lloc entre els seus membres.  
El termini per a manifestar l'abstenció serà de cinc dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
Així mateix, aquelles persones que participen en el procés podran recusar a les persones que integren l'esmentada comissió quan concórrega alguna de les circumstàncies previstes en el primer paràgraf.  
  
Quart  
Les persones que actuen com a membres de la comissió de coordinació tècnica en aquest procediment selectiu tindran dret a la indemnització per raó del servei prestat que recull el Decret 24/1997, d'11 de febrer, del Consell, sobre indemnitzacions per raó del servei i gratificacions per serveis extraordinaris, modificat pel Decret 64/2011, de 27 de maig.  
El personal docent el lloc de treball del qual estiga situat fora del terme municipal de la seu d'actuació de la comissió de coordinació tècnica estarà acollit a l'excepció prevista en l'article 4.4, de la secció primera, capítol II, del Decret 24/1997, d'11 de febrer.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant la Direcció General de Personal Docent, en el termini d'un mes comptat des de l'endemà de la publicació; o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació.  
  
València, 2 de maig de 2023. La directora general de Personal Docent: M. Angeles Herranz Ábalos.